রাজু আলাউদ্দিন: এবং আপনি মাইকেল বিষয়ে একটা প্রবন্ধ লিখেছিলেন। শিরোনাম ছিল মাইকেল: লৌকিক উৎস থেকে নবনির্মাণ। সেখানে আপনি বলেছেন, হিন্দু পুরাণ ও শাস্ত্রকে অগ্রাহ্য করে রাবণকে মহিমাময় ও রামকে ম্লান করার জন্যে মাইকেল নিন্দিত হয়েছিলেন। এমনকি তরুণ রবীন্দ্রনাথ পর্যন্ত এক সময় এই নিন্দাবাদে সোচ্চার ছিলেন। এই যে উনি পরিবর্তন ঘটালেন পুরাণের, এই পরিবির্তনের পেছনে আপনি বলেছেন, লোক উপাদানের প্রভাব তার উপর ছিল।